Lav et referat af nedenstående tekst:

Tekst:
I flere måneder har sygeplejerskerne kæmpet for bedre lønvilkår Men parterne – Dansk Sygeplejeråd og Danske Regioner – har ikke kunnet blive enige. Og nu arbejder regeringen på at standse konflikten ved at ophæve Forligsinstitutionens mæglingsforslag til lov. Det vil give sygeplejerskerne en lønstigning på fem procent over tre år, samt et løfte om, der nedsættes en lønkomité, der en kommende tid skal se på de generelle forudsætninger for sygeplejerskerne løn. Men det er ikke godt nok, lyder det fra to nordjyske sygeplejersker, der i dag deltog i strejkecafé med udsigt til regeringsindgreb. Slut med fleksibilitet Sygeplejerskerne har været fleksible og har blandt andet sørget for at sygeplejen har fungeret, selv om der har manglet hænder i lang tid, lyder det fra Anne Julius Sejlund, der er hjemmesygeplejerske i Aalborg Kommune. - Der er så dyb frustration, og problemerne er jo tydelige. Vi mangler så mange sygeplejersker, og vi har i lang tid taget ekstravagter for at få det til at hænge sammen, men det er simpelthen slut nu, siger hun. Louise Toft Laursen, der også er hjemmesygeplejerske, er enig med kollegaen om reaktionen. - Vi kommer til at møde på arbejde og gå hjem, når vi har fri. Vi er ikke fleksible med at flytte rundt på vores vagter. Vi vil prioritere vores fritid, for nu er der er brug for, at sygeplejerskerne passer på og selv og hinanden, siger hun. Kommer til at "sælge" kollegerne Men kampen for bedre arbejdsvilkår kommer også til at gøre ondt på kollegerne, erkender Louise Toft Laursen. - Jeg tror, vi kommer til at stå i nogle trælse situationer, hvor vi "sælger" nogle kolleger ved at sige nej for at sikre et bedre sundhedsvæsen, siger hun, men sådan må det være. Vikarer og nyansættelser er vejen frem De to sygeplejersker ser kun en mulighed for at håndtere den situation, der opstår, når de og kollegerne begynder at arbejde "efter reglerne". - Det må jo være ledelsens opgave at sørge for, der er nogen der kan tage de vagter, der ikke kan dækkes, enten ved at ansætte flere eller også ved at hyre vikarbureauer, lyder det fra Anne Julius Sejlund, der ikke er i tvivl om, udviklingen vil gå til det værre. - Vi kommer til at se, at sygeplejerskerne flygter fra faget. Vi kommer til at opleve, der ikke er tid til det basale, og der er ikke tid til ormsorg, siger hun. Lovforslag ventes vedtaget fredag formiddag Lovforslaget om afslutning af sygeplejerskekonflikten er blevet førstebehandlet i Folketinget torsdag. Fredag skal det anden- og tredjebehandles, hvorefter det forventes at blive vedtaget ved 10-tiden. Se tv-indslag om de nordjyske sygeplejerskers reaktion på den tvungne standsning af konflikten i toppen af denne artikel.

Referat:
Der bliver hårde tider på de nordjyske hospitaler, forudser to sygeplejersker, der torsdag deltog i strejkecafé i lyset af et kommende indgreb fra regeringen i sygeplejerskestrejken. Sygeplejerskerne vil reagere på situationen ved at afvise ekstraarbejde, og det vil give alvorlige problemer på afdelingerne, fortæller de.